Diari Oficial de la Generalitat Valenciana


Sumari del DOGV 3148, del 23-12-1997 (1997/12434)

RESOLUCIÓ 902/97, de 15 de desembre de 1997, de la Conselleria de Benestar Social, per la qual es modifiquen els crèdits que financen els serveis socials regulats en l'Ordre de 14 de novembre de 1996.
--------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3148

Data del DOGV
:   23-12-1997

Secció del DOGV
:   CONVENIS I ACTES - CONCESSIÓ DE SUBVENCIONS ADMINISTRATIVES

Número del document
:   1997/12610


Organisme emissor
:   Conselleria de Benestar Social

Tipus de document
:   Resolució

4137 RESOLUCIÓ 902/97, de 15 de desembre de 1997, de la Conselleria de Benestar Social, per la qual es modifiquen els crèdits que financen els serveis socials regulats en l'Ordre de 14 de novembre de 1996. [97/12207]
  
En data 14 de novembre de 1996 va ser dictada una Ordre de la Conselleria de Treball i Afers Socials per la qual es regulen i es convoquen ajudes en matèria de serveis socials per al 1997 (DOGV núm. 2.880, de 29 de novembre de 1996).
  
Així mateix, i d'acord amb el que disposa el número 11 de l'article 47 de la Llei d'Hisenda Pública, Text Refós, aquesta Conselleria va dictar una Ordre, en data 3 d'abril de 1997, en la qual es donava publicitat als crèdits pressupostaris que finançarien l'Ordre abans esmentada, i s'establia el sistema de pagament i de justificació de les esmentades ajudes (DOGV núm. 2.971, de 15.04.97).
  
Per la Resolució de la Conselleria d'Economia i Hisenda i Administració Pública, de data 10 de juliol de 1997, es van autoritzar els ajusts necessaris per consignar els crèdits en el nou programa pressupostari 313.30 Família i adopcions.
  
A fi d'atendre la demanda d'ajudes per al Pla de Mesures d'Inserció Social, regulades en l'esmentada convocatòria, s'ha considerat oportú ampliar els crèdits destinats a aquestes i procedir a donar publicitat d'aquesta ampliació, en els termes de l'article 47.11 del Decret Legislatiu de 26 de juny de 1991, pel qual és aprovat el Text Refós de la Llei d'Hisenda de la Generalitat Valenciana.
  
Per tot l'exposat i en compliment del que disposa l'últim paràgraf de l'article primer de l'esmentada Ordre de 3 d'abril d'enguany, aquesta Conselleria de Benestar Social resol:
  
Modificar la quantia establida per a les ajudes al Pla de Mesures d'Inserció Social en l'Ordre de 3 d'abril de 1997, per a aquest exercici, en els termes següents:
  
1. S'incrementa la línia 401/1997 (projecte 309) del programa 70.32.583.75.4 Pla de Mesures d'Inserció Social, en 971.384.217 PTA, i passa d'1.081.454.428 PTA. a 2.194.907.181 PTA.
  
2. Publicar aquesta resolució al Diari Oficial de la Generalitat Valenciana.
  
3. Els crèdits que resulten després d'aquesta modificació tenen caràcter màxim i no podran concedir-se subvencions una vegada exhaurits aquests crèdits, circumstància que es farà publicar al Diari Oficial de la Generalitat Valenciana.
  
València, 15 de desembre de 1997.- La consellera de Benestar Social: Marcela Miró Pérez